stanford-oval/wikipedia huggingface dataset:
Nokia Lumia 920
Arvostelut > Ulkomaiset arvostelut

| Arvostelija | Arvosana | Perustelut |
| --- | --- | --- |
| CNET |  | Hyvää: muotoilu, HD+ -näyttö, Nokian sovellukset, käyttöliittymä  Huonoa: paino, akkukesto |
| ExpertReviews |  | Hyvää: värikäs muotoilu, videokuvaus, HD+ -näyttö, riittävä akkukesto, Nokian sovellukset, Windows Phone 8:n uudistukset Huonoa: still-kuvien epäterävyys |
| Mobiledia |  | Hyvää: kestävä runko, muotoilu, HD+ -näyttö, kamera Huonoa: sovellusten määrä, Windows Phone 8 -käyttöjärjestelmä ei sovi kaikille |
| Laptop Mag |  | Hyvää: värikäs muotoilu, erinomainen kamera, HD+ -näyttö, langaton lataus, Nokian sovellukset Huonoa: paino, sovellusten määrä |
| Phone Arena | 9/10 | Hyvää: tyylikkäät värivaihtoehdot, hämäräkuvaus, kuvanvakain, HD+ -näyttö, Nokian sovellukset Huonoa: koko, ongelmat puhelun laadussa |
| TechnoBuffalo | 9.5/10 | Hyvää: jämäkän tuntuinen, värikäs muotoilu, erinomainen kamera, puhelun laatu, riittävä akkukesto, Nokian sovellukset, käyttöliittymä Huonoa: sovellusten määrä  |
Arvostelut > Kotimaiset arvostelut

MobiiliBlogin mukaan Lumia 920:n vahvuudet löytyvät tekniikasta: kamera, langaton lataus ja laadukas näyttö. Puhelimen koosta arvostelussa todetaan seuraavaa: "Kädessä laite ei yllättäen tunnu mitenkään erityisen raskaalta. Koko ja paino ovat tässä suhteessa hyvässä balanssissa." Nokia on pyrkinyt arvostelun mukaan erottautumaan kilpailijoista uusilla teknisillä ominaisuuksilla sen sijaan, että laitteesta oltaisiin tehty mahdollisimman ohut ja kevyt. Arvostelija kokee kuitenkin, että "osan ominaisuuksista olisi voinut ehkä jättää pois sulavamman rakenteen nimissä". Negatiivista sanottavaa löytyi Modern UI -käyttöliittymästä sekä sovellusten vähäisestä määrästä Windows Phone Storessa.
Puhelinvertailu antoi Lumia 920:lle arvosanan 4/5. Positiivisina puolina kehuttiin suorituskykyä, näyttöä, kameraa, langatonta latausta ja SoMe-integrointia. Negatiivisena puolina olivat koko, ajoittaiset sovellusongelmat ja sovellusvalikoima. Nokia toi myöhemmin korjauspäivityksen ohjelmisto-ongelmiin.
Taskumuro ei antanut puhelimelle varsinaista arvosanaa, mutta hyvinä puolina mainittiin näytön kuvanlaatu, mahdollisuus käyttää näyttöä hanskat kädessä sekä hyvä näkyvyys ulkona auringonvalossa. Positiivista palautetta sai niin ikään kameran hämäräkuvaus, videokuvaus ja kuvanvakain. Teknisistä yksityiskohdista hyvää palautetta saivat yleinen suorituskyky sekä LTE- ja NFC-tuet. Myös tyylikäs muotoilu, käyttöjärjestelmän sulavuus ja Windows Phone 8:n uudistukset laskettiin plussiksi, kun taas miinusta tuli FM-radion ja muistikorttipaikan puutteesta. Negatiivista oli lisäksi puhelimen koko ja resonointi värinän ollessa päällä. Puhelinvertailun tapaan myös Taskumuro kritisoi arvostelussaan ohjelmisto-ongelmia, joihin kuitenkin löytyy nykyään päivitys.
Arvostelut > Mediapalkinnot

Vuonna 2012 Lumia 920 keräsi 12 mediapalkintoa:
Gizmodo Australia – Best Mobile Phone of 2012, Readers Choice Award
CNET – The Best High End Smartphones
V3.co.uk – Top Smartphone
International Forum Design, Germany – iF Award for Outstanding Design
Mobile Magazine, Denmark – Mobil Award for Best Smartphone Design
The Next Web – Best Smartphones of 2012
Mobil, Sweden – Top Score Award
Arstechnic – Best Productivity Phone, Best Camera Phone, Best Mapping Phone
Mashable – Top 25 Tech of 2012
Mybroadband, South Africa – Top Smartphone of the Year
BGR – Best AT&T Smartphone
Helmikuussa 2013 Lumia 920 voitti Engadget-sivuston lukijaäänestyksessä vuoden 2012 parhaan älypuhelimen palkinnon keräten lähes 44 prosenttia kaikista annetuista äänistä. Maaliskuussa puhelin sai Innovative Handset -palkinnon Mobile News Awards 2013:ssa ja huhtikuussa voitto tuli Laptopmagin Smartphone Madness 2013 -kilpailussa.
Lumia 920T -malli

Lumia 920T on Kiinan markkinoille suunnattu versio Lumia 920:sta. Se on markkina-alueen ensimmäinen TD-SCDMA-verkkostandardin mukainen Windows Phone -puhelin ja sen lanseeraa maailman suurin matkapuhelinoperaattori China Mobile. Nokia on myös solminut yhteistyösopimukset Air Chinan ja Jiepang-yhteisöpalvelun kanssa, minkä ansiosta langaton lataus onnistuu Air Chinan tiloissa Pekingin lentokentällä ja valituissa myymälöissä saa käyttöönsä Jiepangin tarjoamia etuuksia puhelinta NFC-lukijassa vilauttamalla. Laitteiston osalta Lumia 920T eroaa kansainvälisestä versiosta sillä, että se sisältää Snapdragon S4 Pro -järjestelmäpiirin S4 Plussan sijaan. Käytännössä tämä tarkoittaa kehittyneempää Adreno 320 -grafiikkaprosessoria ja suurempaa 1,7 GHz:n kellotaajuutta.
Aiheesta muualla

Wikimedia Commonsissa on kuvia tai muita tiedostoja aiheesta .
Nokia Lumia 920
Käyttöohjeet[vanhentunut linkki]
Nokia Lumia 920 – Tuki
Pietarin vanha pörssi

Pietarin vanha pörssitalo, jossa on nykyisin laivastomuseo.
Pietarin vanha pörssi on uusklassinen rakennus Pietarissa Vasilinsaaren itäreunalla. Pörssitalon suunnitteli ranskalainen arkkitehti Thomas de Tomon, ja se rakennettiin vuosina  1805–1810.
Vallankumouksen jälkeen pörssitalo kävi tarpeettomaksi, ja siitä tehtiin Laivastomuseo.
Aiheesta muualla

Wikimedia Commonsissa on kuvia tai muita tiedostoja aiheesta .
Suomalaisosakkeet Pietarissa
Paavo Pekkanen

Paavo Armas Pekkanen (29. tammikuuta 1922 Ähtäri – 9. lokakuuta 2003 Helsinki ) oli suomalainen juristi. Hän oli varatuomari ja sai maaneuvoksen arvonimen vuonna 1982. Hän oli vuodesta 1970 Suomen Kunnallisliiton toimitusjohtaja.
Pekkanen oli useiden komiteoiden ja neuvottelukuntien jäsen 1950–1980-luvuilla. Lisäksi hän toimi keskeisten urheilu- ja kansanterveysjärjestöjen sekä säätiöiden hallintoelimissä. Pekkanen oli myös vuonna 1974 asetetun liikuntalakikomitean puheenjohtaja.
Hänen veljensä oli Matti Pekkanen.
Prinsessa (täsmennyssivu)

Prinsessa voi viitata seuraaviin:
Prinsessa, Anna Lappalainen, Kellokosken potilas 1933–1985
Prinsessa, (Prinsessan), Gunnar Mattssonin romaani vuodelta 1965
Prinsessa, (Prinsessan), Åke Falckin elokuva Mattssonin romaanin pohjalta vuodelta 1966
Prinsessa, (Adj király katonát!), Pál Erdössin ohjaama unkarilainen elokuva vuodelta 1982
Prinsessa, Arto Halosen ohjaama suomalainen elokuva vuodelta 2010
Prinsessa, saari Helsingissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Prinsessa”, voi hakea sivunnimihaulla, laajalla sivunnimihaulla tai tekstihaulla.
Pietarinkala

| Pietarinkala |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Pietarinkalat Zeiformes
Heimo::  Pietarinkalat Zeidae
Suku::  Zeus
Laji::  faber
Kaksiosainen nimi
 Zeus faber  Linnaeus, 1758 
Katso myös
   Pietarinkala Wikispeciesissä   Pietarinkala Commonsissa 
Infobox OKNimi-testi OKIUCN-testi OK: 
Pietarinkala (Zeus faber) on viuhkaeväisiin kuuluva kalalaji. Sitä tavataan lauhkean vyöhykkeen rannikkovesissä eri puolilla maailmaa: Välimeressä, Mustassameressä, Atlantin itäosissa, Pohjanmeressä, Intian valtameressä sekä Tyynessämeressä. Se pysyttelee lähellä merenpohjaa eikä nouse pintaan usein.
Pietarinkalan ruokavalio on laaja ja siihen kuuluvat muun muassa pienikokoiset parvikalat, äyriäiset ja mustekalat. Saalistuksessa se käyttää hyväkseen ulkonäköään, sillä heijastavan ihon johdosta sitä ei huomaa helposti tietyiltä suunnilta. Se on myös hidas uimari, joten naamioitumisesta onkin kalalle paljon hyötyä.
Pietarinkala on saanut nimensä kylkilaikkuihinsa liittyneen uskomuksen mukaan. Tarinan mukaan Jeesus kehotti apostoli Pietaria pyydystämään yhden kalan verojen maksamista varten. Pietari pyydysti kalan ja sen suussa oli hopeakolikko, jolla verot pystyttiin maksamaan. Samalla Pietarin sormenjäljistä jäivät merkit kalan kylkiin.
Aiheesta muualla

Zeus faber (peilipalvelin) FishBase. Froese, R. & Pauly, D. (toim.). (englanniksi)
Pensassirkkalintu

| Pensassirkkalintu |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkalinnut Locustellidae
Suku::  Sirkkalinnut Locustella
Laji::  naevia
Kaksiosainen nimi
 Locustella naevia  (Boddaert, 1783) 

Katso myös
   Pensassirkkalintu Wikispeciesissä   Pensassirkkalintu Commonsissa 
Infobox OKNimi-testi OKIUCN-testi OK: 
Pensassirkkalintu (Locustella naevia) on sirkkalintujen heimoon kuuluva varpuslintu. Lajin nimesi Pieter Boddaert 1783.
Koko ja ulkonäkö

Pensassirkkalinnun pituus on 14–15 senttimetriä ja paino 13–14 grammaa. Molemmat sukupuolet ovat samannäköisiä. Pensassirkkalinnulla on ruskea selkä ja harmaan vaalea vatsapuoli. Ruumis on voimakkaan viiruinen, siipi lyhyt ja pyöristynyt. Laji on erittäin piilotteleva ja sitä on hyvin vaikea päästä näkemään, mutta joskus se nousee laulaessaan näkyville. Häirittäessä se juoksee maata pitkin pakoon ja lentää matalalla lyhyitä matkoja. Pensassirkkalinnun laulu on yksitoikkoinen ja mekaaninen, heinäsirkan sirinää muistuttava. Se laulaa pääosin hämärissä ja yöllä. Kutsuääni on terävä, korkea tiksaus.
Vanhin suomalainen rengastettu pensassirkkalintu on ollut vähintään 3 vuotta, 11 kuukautta ja kuusi päivää vanha.
Levinneisyys

Pensassirkkalintu pesii Euroopan ja Aasian lauhkeilla alueilla, muuttolintuna se lentää talvehtimaan Luoteis-Afrikka–Intia-akselille. Suomessa pesii arviolta 5 000 paria, pääosin Oulu–Kuopio-linjan eteläpuolella. Euroopan pesimäkanta on 280 000 – 430 000 paria, joista Britteinsaarilla noin 16 000 paria.
Elinympäristö

Pensassirkkalintua tavataan lyhyessä tiiviissä kasvillisuudessa yleensä lähellä jotain vesialuetta. Se viihtyy pusikoituneilla pelloilla, rantaluhdilla ja puutarhoissa.
Lisääntyminen

Pensassirkkalintu munii maassa tai mättäässä olevaan pesään 4–7 munaa touko–kesäkuun vaihteesta alkaen. Haudonta kestää noin kaksi viikkoa, molemmat emot hautovat. Poikaset jättävät pesän lentokyvyttöminä 10–13 vrk:n ikäisinä. Toinen pesintä heinäkuussa on tavallista.
Ravinto

Pensassirkkalintu on hyönteissyöjä.
Aiheesta muualla

Radio Suomen viikon luontoäänenä
Hottola, Petri 1988: Poikkeavia pensassirkkalinnun Locustella naevia pyrstöjä. – Lintumies 3.1998 s. 128-129. LYL.
Birds.se (Arkistoitu – Internet Archive)
Pensassirkkalintu Lintukuva-verkkopalvelussa
Prink

Prink on  kansainvälinen tulostintarvikkeisiin (muste- ja laserkasetit sekä paperi) erikoistunut franchising-ketju, jolla on Suomessa viisi toimipistettä Helsingissä, sekä verkkokauppa. Prink on alun perin Italiassa vuonna 2001 perustettu yritys. Sillä on yli 800 myymälää 14 eri Euroopan maassa. Suomeen ensimmäinen myymälä avattiin vuonna 2006. Sittemmin Prink on vahvistanut asemaansa avaamalla viidennen myymälänsä 2013 Helsingin Itäkeskukseen, neljä muuta sijaitsevat Asematunnelissa, Pasilassa, Hakaniemessä ja Kampissa Lönnrotinkadulla.
Prinkin tuotevalikoimassa on Prink- muste- ja laserkasetit, alkuperäiset tuotteet, täyttöpakkaukset mustesuihkutulostimille, Prink TTR- faksin lämpörullat sekä erilaiset tulostuspaperit.
Prink Love Nature -ohjelman avulla kierrätetään käytetyt mustekasetit uusiokäyttöön ympäristönsuojeluun sitoutuneiden yhteistyökumppaneiden kanssa. Prink tarjoaa myös käytettyjen tuotteiden vastaanottopalvelun.
Osana Prinkin toimintaa Suomessa on myös veloitukseton tulostinhuoltopalvelu mustesuihkutulostimille. Palvelun avulla pyritään saamaan toimintakuntoon heikosti toimivia tulostimia tavanomaisilla huoltotoimenpiteillä.[lähde? ]
Aiheesta muualla

Yrityksen viralliset sivut
Osin kirkko (Rakkestad)

| Osin kirkko Os kirke |
| --- | --- |
 Kirkko vuonna 2013.
Sijainti:  Rakkestad, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1836
Suunnittelija:  Gustav Blom Kielland
Materiaali:  puu
Istumapaikkoja:  170
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Osin kirkko (norj. Os kirke) on Rakkestadin kunnassa Østfoldin läänissä Norjassa sijaitseva puinen pitkäkirkko vuodelta 1836.
Aiheesta muualla

Kuvia tai muita tiedostoja aiheesta Osin kirkko (Rakkestad) Wikimedia Commonsissa
P*skaa jatsia

| P*skaa jatsia Joustava Moraali |
| --- | --- | --- |

Ensimmäinen kansivaihtoehto, joka mukailee Raekwonin Only Built 4 Cuban Linx... -albumin kantta
Studioalbumin tiedot
 Julkaistu: 2. kesäkuuta 2010
 Formaatti: digitaalinen lataus
 Tuottaja(t): Otto M., IPA, Sammy Sose
 Tyylilaji: rap
 Kesto: 30.41
Muut kannet
 Toinen kansivaihtoehto, joka mukailee Gang Starrin Moment of Truth albumin kantta  Kolmas kansivaihtoehto, joka mukailee M.O.P.n First Family 4 Life -albumin kantta  Neljäs kansivaihtoehto, joka mukailee Capone-N-Noreagan The War Report -albumin kantta
P*skaa jatsia on tamperelaisen rap-yhtye Joustavan Moraalin 2. kesäkuuta 2010 julkaistu ensimmäinen albumi.
Kansi

Albumista julkaistiin neljä erilaista kantta. Suosituin vaihtoehto päätyi albumin viralliseksi kanneksi. Virallinen kansi mukailee amerikkalaisen rap-artisti Raekwonin Only Built 4 Cuban Linx... -albumin kantta.
Kappaleet

Intro – 2.58
Yhetsille – 3.17 (Ghetto-Juuhan)
Saammä elää – 3.24
Poltetaan ensin – 3.55
Jäälähde – 4.24
Köyhä spurgu – 4.12
Tai vaan lapset – 3.47
Lähevettä – 4.44 (mukana Brädi & Timi Lexikon)
Kappaleet > Tuottajat

Otto M.: 1, 4, 6
Otto M. ja IPA: 2, 5
Sammy Sose: 3, 7
Arvostelut

Tuoreet Platat:
Aiheesta muualla

Kappaleen "Intro" musiikkivideo YouTubessa
Nihalin kieli

| Nihali |
| --- | --- |
 Nihalin puhuma-alue
Muu nimi:  Kalto, nahali
Tiedot
Alue:  Jalgaon Jamod Maharashtran ja Madhya Pradeshin rajalla
Puhujia:  2 000
Kielitieteellinen luokitus
Kielikunta:  isolaattikieli
ISO 639-3:  nll
 Ohje 
Nihali eli nahali, virheellisesti myös kalto, on keskisessä Intiassa Madhya Pradeshin ja Maharashtran osavaltioiden rajalla puhuttava uhanalainen isolaattikieli. Vuonna 2000 kieltä puhui 5 000 nihalista 2 000. Kielen puhuma-alue sijaitsee Tapti-joen eteläpuolella Tembin kylän ympärillä Madhya Pradeshissa. Nykyjään kielen puhujia asuu myös useissa muissa Maharashtran Buldhanan piirikunnan kylissä, kuten Jamodissa, Sonbardissa, Kuvardevissa, Chalthanassa, Ambavarassa, Wasalissa ja Cicarissa. Kuvardevin-Chalthanan ja Jamodin-Sonbardin nihalin välillä on murre-eroja.
Nihalin kielessä on huomattavan suuri määrä naapurikielistä otettuja lainasanoja. Näistä 60–70 prosenttia on ilmeisesti peräisin korkusta (25% sanastosta ja suuri osa morfologiasta), dravidakielistä ja marathista, mutta suurin osa ydinsanastosta on omaperäistä. Tähän kuuluvat mm. käsitteet "veri" (corṭo) ja "muna" (kalen). Tutkijoiden mukaan alle 25 prosenttia kielen alkuperäisestä sanastosta on nykyisin käytössä, eikä kielellä ole enää yhtään yksikielistä puhujaa. Nykyiset nihalin puhujat puhuvat toisena kielenään tavallisesti jotain hindin, marathin tai korkun murretta.
Vuosisatojen ajan suurin osa nihaleista on työskennellyt maataloustyöntekijöinä vieraiden kielten puhujille. Erityisen usein he ovat työskennelleet korkuille ja ovat siksi tavallisesti kaksikielisiä, toisena kielenään korku. Nihalia käytetäänkin joskus salakielenä yhteisön sisällä.
Nihalin kielen tutkimus

Hollantilainen indologi Franciscus Kuiper oli ensimmäinen, joka ehdotti nihalia isolaattikieleksi. Hän ei kuitenkaan sulkenut pois mahdollisuutta, että se voisi olla korkun kaltainen mundakieli. Kuiper ehdotti myös, että kielen poikkeavuus naapurikielistä johtuisi nimenomaan sen käytöstä salakielenä; monet muutkin Intian vähemmistökansat ovat käyttäneet salakieliä estääkseen ulkopuolisia ymmärtämästä itseään.
Kielitieteilijä Norman Zide kuvailee kielen viimeaikaista historiaa seuraavasti: "Nihali's borrowings are far more massive than in such textbook examples of heavy outside acquisition as Albanian." Tältä osin Zide sanoo, että nykyaikainen nihali näyttää olevan verrattavissa Länsi-Euroopassa puhuttuihin romanikielen murteisiin, joissa on myös huomattavasti lainasanoja ympäröivistä kielistä. Ziden mukaan tämä on seurausta nihalien vainoista, jotka alkoivat 1800-luvun alussa verilöylyllä, jonka yksi alueen hallitsijoista järjesti ilmeisesti kostona "ryöstelystä". Zide lisää, että nihalien yhteiskunta on "pitkään ollut monikielinen ja nihalia käytetään enemmän tai vähemmän salakielenä, jota ei yleensä paljasteta ulkopuolisille", ja että varhaiset tutkijat "torjuttiin tai johdettiin harhaan ilmeisesti tahallisesti".
Jotkut korkunkieliset kieltäytyvät tunnustamasta nihaleja erilliseksi yhteisöksi. Sen sijaan he väittävät, että kansa ja sen kieli on syntynyt korkujen yhteiskunnan sisäisestä häiriöstä.
Nihalit elävät samankaltaisesti kuin kaltot. Kalton kieltä kutsutaan usein myös nahaliksi, minkä vuoksi kielet sekoitetaan usein keskenään.
Äänteet > Vokaalit

| Vokaalit> Etuvokaalit | Vokaalit> Etuvokaalit | Vokaalit> Takavokaalit | Vokaalit> Takavokaalit |
| --- | --- | --- | --- |
| i | i: | u | u: |
| e | e: | o | o: |
|  |  | a | a: |

Vokaalien pituudella on merkitystä erottava tehtävä. Nasalisoituminen on harvinaista ja esiintyy yleensä lainatuissa sanoissa.
Äänteet > Konsonantit

|  |  | Labiaalit | Dentaalit/ Alveolaarit | Retrofleksit | Palataalit | Velaarit |
| --- | --- | --- | --- | --- | --- | --- |
| Nasaalit | Nasaalit | m | n | ɳ | ɲ |  |
| Klusiilit/ Affrikaatat | soinniton | p | t | ʈ | tʃ | k |
| Klusiilit/ Affrikaatat | soinniton aspiroitu | pʰ | tʰ | ʈʰ | tʃʰ | kʰ |
| Klusiilit/ Affrikaatat | soinnillinen | b | d | ɖ | dʒ | ɡ |
| Klusiilit/ Affrikaatat | soinnillinen aspiroitu | bʱ | dʱ | ɖʱ | dʒʱ | ɡʱ |
| Frikatiivit | Frikatiivit |  | s | ʂ | ʃ | h |
| Tremulantit | Tremulantit |  | r | ɽ |  |  |
| Approksimantit | Approksimantit | ʋ | l |  | j |  |
Kielessä on 33 konsonanttia. Aspiroimattomat klusiilit ovat yleisempiä kuin aspiroidut.
Sanasto

Alla on muutamia nihalin omaperäisiä perussanoja, joita ei ole voitu osoittaa lainoiksi korkusta, hindistä, marathista tai dravidakielistä.
Sanasto > Ruumiinosia

| --- | --- |
pää: pe(ː)ñ
hiukset: kuguso
silmä: jikit
korva: cigam
nenä: coːn
hammas: menge
suu: kaggo
käsi: bakko
olkapää: ṭ/tagli
maha: bhaːwri
suolisto: koṭor
napa: bumli
maksa: gadri
veri: corṭo
luu: paːkṭo
iho: ṭoːl
Sanasto > Eläimiä ja kasveja

| --- | --- |
lintu: poe; pyu
muna: kalen
käärme: koːgo
kala: caːn
täi: keːpe
hyttynen: kaːn
kärpänen: eḍ(u)go
puu: aːḍḍo
Sanasto > Luonnonilmiöitä

| --- | --- |
vesi: joppo
sade: maːnḍo
kivi: caːgo, caːrgo
suola: coːpo
Sanasto > Aineellinen kulttuuri, sukulaiset

| --- | --- |
tie / polku: ḍãːy, ḍa(ː)y
talo: aːwaːr
nimi: jumu, jyumu
Sanasto > Verbejä

(Nihalissa moniin verbeihin on liitetty pääte -be.)
| --- | --- |
syödä: ṭ/tyeː-
juoda: ḍelen-
purra: haru-
puhaltaa: bigi-, bhigi-
kuolla: betto-, beṭṭo-
tappaa: paḍa-
nauraa: haːgo-
itkeä: aːpa-
mennä: eːr-, eṛe
tulla: paːṭo, pya
antaa: beː-
nähdä: ara-
kuulla: cakni
Sanasto > Pronomineja

Nihalin persoonapronomineja ovat:
|  | yksikkö | kaksikko | monikko |
| --- | --- | --- | --- |
| 1. persoona | jo | tye:ko | ingi |
| 2. persoona | ne | na:ko | la |
| 3. persoona | eṭey | hiṭkel | eṭla < eṭey + la |
Nagaraja (2014: 139) huomauttaa, että nihalin interrogatiivipronominit eroavat selkeästi korkun vastaavista.
|  | Nihali | Korku |
| --- | --- | --- |
| 'mikä' | nan | co:(ch) |
| 'kuka' | nani | je |
| 'miksi' | naway, nawa:san | co:- ~ co:ch |
| 'milloin' | meran ~ miran | co:-la |
| 'missä' | mingay | ṭone ~ ṭongan 'missä' |
| 'kuinka paljon' | m(i)yan | co-ṭo |
| 'miten' | naw-ki | co-phar |
| 'kenen' | nan-in | je-konṭe 'kenen lapsi' |
| 'mikä (kirja)' | nu-san | (pustak) ṭone-bukko 'mikä (kirja)' |
Morfosyntaksi

Nihalin morfosyntaksi on huomattavasti yksinkertaisempi kuin korkussa ja muissa mundakielissä, eikä se muistuta mundakielten vastaavaa. Sanajärjestys on SOV.
Sukulaisuus muihin kieliin

Nihalia ei ole tähän mennessä onnistuttu yhdistämään mihinkään muuhun intialaiseen kieleen. Eräät tutkijat ovat ehdottaneet kielen sukulaisuutta nostraattisiin kieliin tai Nepalissa puhuttavaan isolaattikieli kusundaan ja Japanin ainuun. Kaikki teoriat vaikuttavat kuitenkin epäuskottavilta, ja nostraattisten kielten keskinäinenkin yhteys on erittäin epävarma. Todennäköisesti nihali on jäänne aiemmista, muinaisessa Intiassa puhutuista kielistä.
Käännös suomeksi
Pac-Man

| Pac-Man |
| --- | --- |
 Pac-Manista inspiraationsa saanut tekstipohjainen MyMan.
Kehittäjä:  Tōru Iwatani
Julkaisija:  Namco
Jakelija:  Google Play ja App Store
Suunnittelija:  Tōru Iwatani
Julkaistu:  toukokuu 1980
Lajityyppi:  sokkelopeli
Pelimuoto:  yksinpeli
Ikäluokitus:  ESRB: Kaikenikäisille 
Alusta:  kolikkopeli
Jakelumuoto:  Digitaalinen lataus
Lisää peliartikkeleitaVideopelien teemasivulla
Pac-Man on Namcon kehittämä ja julkaisema sokkelopeli, joka on julkaistu kolikkopelinä vuonna 1980.
Pelin ja sen samannimisen pelihahmon on suunnitellut Tōru Iwatani.
Pac-Man esiteltiin Japanissa toukokuussa 1980. Pelistä tuli välitön hitti, koska se hylkäsi Space Invadersin tutuksi tulleen lähestymistavan. Pelityypiltään se oli omalaatuinen, hauska ja lähes väkivallaton. Tarkoituksena oli luoda peli, josta kumpikin sukupuoli piti.
Pelin kehittänyt Iwatani nimesi pelinsä ensin Pakku-Maniksi. Nimi tuli japanilaisesta ilmaisusta paku-paku taberu, joka tarkoittaa maiskuttelua ja ahmimista. Koska peli oli tarkoitus lanseerata myös länsimaissa, muutettiin nimi muotoon Puck Man (engl. puck eli 'kiekko'). Tällä nimellä peliä ei kuitenkaan julkaistu. Pelättiin nimittäin, että nimi olisi väännetty alatyyliseksi muotoon Fuck Man. Niinpä jo ennen lanseerausta pelin nimeksi vaihdettiin Pac-Man.